Diari Oficial de la Generalitat Valenciana


Sumari del DOGV 5980, del 24-03-2009 (2009/2962)

Notificació a Crowley Investment, SA. Expedient número V-105/2008.
------------------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2962


Data del document
:   03-03-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Crowley Investment, SA. Expedient número V-105/2008. [2009/2962]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Crowley Investment, SA, que s'ha dictat laude en l'expedient referenciat i ja que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que justifica la seua absència. Palmira Martínez Ferri, que justifica la seua absència. Secretària-vocal: Amparo Peris Catalá. Parts. Reclamant: Transportes Azkar, SA, representada per Juan Fernando Mulet Sorrentino. Reclamat: Crowley Investment, SA, que no compareix a l'acte de vista. Citada per publicació en el DOCV.  
València, 19 de febrer de 2008, a les 12.10 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-105/08, i es procedix a la realització de la vista oral respecte de la reclamació següent: impagament de ports. Inassistència del reclamat. Notificació i citació per publicació DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus es va procedir a la publicació en el DOCV núm. 5936 de 20.01.2009.   
A continuació, es concedix la paraula a la reclamant que s'afirma i es ratifica en la seua demanda i es remet a les proves i als documents aportats i que basa en els següents:  
Antecedents de fet  
1. Ratificant-se en tots els motius de la seua demanda manifesta que com a conseqüència de les relacions comercials existents entre les parts, la reclamant va realitzar diversos transports per compte de la reclamada, durant els mesos de desembre de 2007, gener i febrer de 2008. Conclosos els transports mensuals, es giraven les factures corresponents i que estan degudament detallades en la demanda i justificades documentalment en l'expedient. La suma de les expressades factures és d'una quantitat de 8.061,01 euros, que són els que es reclamen.   
Acaba sol·licitant que una vegada que siga reconegut el seu dret es condemne la reclamada al pagament de l'import total reclamat de 8.061,01 euros.  
S'apliquen els següents:  
Fonaments jurídics  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no supere els 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat."  
Esta Junta considera que és competent per raó de la quantia i es basa en la referència legal assenyalada anteriorment, ja que l'import total és per acumulació en la mateixa demanda i vista, per economia processal, però que individualment les factures responen a transports diferents, realitzats en mesos diferents, a destins igualment diferents i per vehicles també diferents, i són idèntiques les parts, l'objecte i la resta de circumstàncies.   
D'altra banda, la demandada, que està esmentada en forma, no ha realitzat cap manifestació en contra del que ací hi ha previst.  
3. Donada l'absència de les vocals representants d'empreses carregadores i de la Federació Valenciana de Transportistes, que van excusar la seua assistència, el present laude es dicta de conformitat amb la previsió continguda en l'apartat 7 de l'article 9 del Reial Decret 1225/2006, de 27 d'octubre, que modifica el Reial Decret 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, que literalment disposa: "la inassistència de qualsevol dels membres de la Junta, a excepció del president, no impedirà que es realitze la vista ni que es dicte el laude".   
4. De les manifestacions realitzades en vista i de la demanda i proves documentals que s'adjunten a esta, es constata que efectivament la reclamant va realitzar per compte de la reclamada els transports ressenyats, per la qual cosa, ja que no hi ha oposició manifestada als fets, s'ha d'estimar la quantitat total reclamada pel concepte de factures corresponents als transports realitzats.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, representada per Juan Fernando Mulet Sorrentino contra Crowley Investment, SA, ja que dels fets relatats, documents probatoris i declaracions efectuades s'establix que van ser realitzats els ports tal com han sigut ressenyats.  
Per tot això Crowley Investment, SA, haurà d'abonar a Transportes Azkar, SA, la quantitat de huit mil seixanta-un euros amb un cèntim (8.061,01 €).  
Este laude serà executiu, dins del termini de vint dies comptadors a partir de l'endemà de la recepció d'este i sempre per al cas que no fóra complit el pagament del deute en la seua totalitat.  
Contra esta resolució es pot interposar únicament acció d'anul·lació davant de l'Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.»  
Els esmentatst terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 3 de març de 2009.- El president de la Junta Arbitral de Transports de València: Ramón Escrig Moreno.